OKRESNÁ PROKURATÚRA MICHALOVCE 
Nám. Slobody 3, 071 01 Michalovce 1

Číslo: Pv 745/15/8807	Michalovce 21.12.2015 
EEČ: 2-66-404-2015

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
Prečin Porušovanie domovej slobody podľa § 194 odsek 1, odsek 2 písmeno a, písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Michalovce 
Podľa § 215 odsek 1 písmeno c Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX XXXXX, Slovensko
väzba: nie
ktorý je trestne stíhaný pre trestný čin:
- Prečin Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
- Prečin Porušovanie domovej slobody podľa § 194 odsek 1, odsek 2 písmeno a, písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
dňa 11.10.2015 v čase okolo 00.15 h preliezol oplotenie rodinného domu v XXXXX, ul. XXXXX XXXXX, okres XXXXX, kde sa domu vlámal tým spôsobom, že rozbil sklenenú výplň okna, vošiel dnu, odkiaľ z kabelky uloženej v spálni, v skrini odcudzil finančnú hotovosť 2500 €, ktoré si u majiteľky domu odložila XXXXX, nar. XXXXX, bytom XXXXX, ul. XXXXX XXXXX a majiteľke domu XXXXX, nar. XXXXX, bytom XXXXX, ul. XXXXX XXXXX spôsobil poškodením okna škodu vo výške 70 €  
lebo  je nepochybné, že skutok nespáchal obvinený.  
 
Odôvodnenie:
Uznesením vyšetrovateľa PZ,  OR PZ XXXXX, odbor kriminálnej polície sp. zn. XXXXX zo dňa 11.10.2015 bolo začaté trestné stíhanie pre  prečin krádeže podľa § 212  ods. 1, 3 písm. a) Tr. zákona a prečin porušovania domovej slobody podľa § 194 ods. 1, 2 písm. a),b) Tr. zákona. Následne uznesením zo dňa 23.10.2015 bolo vznesené obvinenie pre  prečin krádeže podľa § 212  ods. 1 Tr. zákona a prečin porušovania domovej slobody podľa § 194 ods. 1, 2 písm. a),b) Tr. zákona XXXXX.

          Obvinenie bolo vyššie menovanému vznesené na základe jeho doznania, výsluchov poškodených XXXXX, XXXXX a svedkov  XXXXX a XXXXX.

XXXXX pri svojom výsluchu už v postavení obvineného využil svoje právo a odmietol vypovedať a takisto poškodené odmietli vypovedať vzhľadom na príbuzenský vzťah s obvineným. Svedkovia odopreli vypovedať, aby si výpoveďou neprivodili nebezpečenstvo trestného stíhania.   

        Vyšetrovateľ PZ po ukončení prípravného konania predložil prokurátorovi zhromaždený spisový materiál s návrhom na  zastavenie  trestného stíhania obvineného XXXXX.  

Preskúmaním predloženého spisu som zistila, že návrh vyšetrovateľa PZ  je dôvodný.
         
V zmysle ust. § 215 ods. 1 písm. c/ Tr. por. prokurátor zastaví trestné stíhanie, ak je nepochybné, že skutok nespáchal obvinený. Trestné stíhanie sa zastaví vtedy, ak sa stíhaný skutok stal, má všetky znaky trestného činu, avšak vykonaným dokazovaním sa nepodarilo preukázať, že páchateľom tohto trestného činu je obvinený. Môže ísť o prípad, keď obvinený nie je usvedčený dôkazmi získanými vyšetrovaním alebo skráteným vyšetrovaním, ale aj o prípad, keď bolo preukázané, že páchateľom je iná určitá osoba alebo dosiaľ nezistený páchateľ.

Keďže v rámci  skráteného vyšetrovania neboli zabezpečené žiadne  dôkazy svedčiace o tom, aby sa vyššie uvedeného  prečinu dopustil obvinený XXXXX rozhodla som  tak, ako je to uvedené vo výrokovej časti tohto uznesenia.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Anna Sabová 
prokurátorka